висок клас“.
 (72)
 Министерството на промишлеността и информационните технологии (МПИТ) публикува редица изисквания към промишлеността за случите, когато желае да отвори, да адаптира или да развие, наред с други, сектора за производство на феросилиций (29). По-конкретно то посочва изисквания по отношение на оборудването, което трябва да се инсталира, потреблението на енергия и коефициента на използване на водния цикъл. Също така МПИТ предвижда, че новите проекти (за реформи, разширяване) на сектора за производство на феросплави трябва да отговарят на изискванията на национални и провинциални (областни, общински) планове за функционални области, регионални планове, планове за развитие на промишлеността, планове за градоустройствено развитие, всеобхватни планове за градска околна среда, планове за ползване на земя, планове за икономия на енергия и намаляване на емисиите, планове за опазване на околната среда и предотвратяване на замърсяването и др.
 (73)
 Комисията установи също така, че е налице значителна правителствена намеса в областта на суровините, използвани за производството на феросилиций. Повечето съставки, използвани за производството на феросилиций, са произведени от суровини, които на китайския пазар са обект на сериозна намеса от страна на ПКНР (30), включително въглища, кварц, кокс и варовик.
 (74)
 Въглищата, кварцът и варовикът са споменати в тринайсетия петгодишен план за минералните ресурси, в който се подчертава значението на миннодобивния сектор и сигурността на доставките на минерали за промишлеността. В съответствие с плана, от 2008 г. насам КНР е предприела големи инвестиции в геоложки проучвания (800 млрд. CNY), инвестициите в дълготрайни активи в миннодобивния сектор са били повече от 9 трилиона CNY, а добивът на руда е възлизал на повече от 70 милиарда тона (31).
 (75)
 През януари 2017 г. ПКНР въведе нова система за правителствена намеса в областта на цените на въглищата. В известието за издаване на Меморандум за противодействие на необичайните колебания на цените на пазара на въглища, издаден съвместно от НКРР, Китайската асоциация на производителите на въглища, Съвета за електроенергия на Китай и Асоциацията на производителите на желязо и стомана в Китай, се определя механизъм за ограничаване на колебанията на цените на въглищата (32).
 (76)
 ПКНР е приложило ограничения върху износа на някои суровини, използвани за производство на феросилиций, които имат нарушаващ ефект върху пазара. Ограниченията са под формата на неавтоматично лицензиране на износа на кокс и износни мита за коксуващи се въглища, чугун и метални отпадъци и скрап (33).
 (77)
 Електроенергията е основен фактор, определящ разходите за производство на феросилиций. Някои от предприятията от сектора за производство на феросплави генерират приходи от продажбата на излишъка от генерирано електричество на промишлени и битови потребители (34). Въпреки това, поради твърде различните проценти на самозадоволяване на потребностите при доставките на електроенергия и неясната рентабилност на външните продажби на електроенергия, не може да се определи с точност дали субсидиите на цените на електроенергията се предоставят, за да се намалят производствените разходи за електроенергия, или за да се компенсира разликата между относително ниските продажни цени и високите разходи за електропроизводство. Същото може да се каже за субсидиите за отопление. Металургичните предприятия, като производителите на стомана и феросплави, широко оползотворяват отпадната топлина и от ПКНР им е разпоредено